Gazdag halottak
Egy ember meghal, felkerül a Mennyország kapujába. Ketten már álldogálnak előtte, beáll ő is a sorba. Kijön egy angyal és megszólal: - Tudják, nagyon sokan vagyunk idefenn, ezért Szent Péter kitalálta, hogy csak a gazdag halottakat engedi be. Előlép az első várakozó: - Én vállalkozó vagyok, és az elmúlt egy évben 100 millió forintot kerestem! - Jó, akkor gyere be - mondja az angyal. Előlép a második: - Én ügyvéd vagyok, tavaly 10 millió forintot kerestem! - Kerülj beljebb - mondja az angyal. - Én tavaly mindössze 80.000 forintot kerestem - mondja szomorúan a harmadik. - Ó te szegény - mondja az angyal - és mit tanítottál? 